Covid-19-statistieke: Al hoe minder sterftes(Argieffoto: Unsplash) Net 1 228 nuwe gevalle van Covid-19 is aangemeld, wat die algehele getal laboratorium‑bevestigde gevalle in Suid-Afrika op 3 625 190 te staan bring. Altesame 3 482 274 mense het reeds van die virus herstel, ŉ koers van 96%. Die sterftesyfer staan op 96 021 nadat altesame 186 sterftes – agt in die 24 tot 48 uur sedert die Nasionale Instituut vir Oordraagbare Siektes (Nios) se vorige verslag bekend gemaak is – bevestig is. Nog 16 067 laboratoriumtoetse vir Covid-19 is gedoen en die positiwiteitskoers is tans 7,6%. Die meeste nuwe gevalle is steeds in Gauteng (41%), gevolg deur Mpumalanga (14%), die Wes-Kaap (13%), KwaZulu-Natal (12%), Noordwes (6%), die Vrystaat en Limpopo (5% elk), die Oos-Kaap (3%) en die Noord-Kaap (2%). Nog 78 mense met Covid-19 is in hospitale opgeneem en tans het 4 585 mense in hospitale Covid-19 onder lede. Altesame 60 618 dosisse van die entstof is Maandag toegedien.